Ayìí tán ọkùnrin náà wò mí títí ó mi orí sókè-sódò, óo ní. Ìwọ ọmọdé yìí mà gbọ́n. Nígbà tí ó wí báyìí tán ó tún ń bá ìyókù ọ̀rọ̀ rẹ̀ lọ, o ní, Olówó-ayé, nígbà tí mo bá ronú títí nígbà míràn, tí mo bbá ronú nípa aìnítẹ̀ẹ́lọ́rùn àwọn ọmọ aráyé, a dà bí ẹni pé ẹni kan pàtàkì ti fi àwọn aráyé ṣẹ́ èpè ni. Àwọn ọmọ ènìyàn kò jẹ́ wí pé ibi tí àwọnn dé yìí tó, wọn a máa wí pé ó kù díẹ̀ títí ọjọ́ ikú wọn. Ṣùgbọ́n nígbà tí mo bá tún rò ó wò lọ́nà kejì mo tún rí i pé bí kò bá sí irú bẹ́ẹ̀ ayé pàápàá kì bá tí dùn tó bí ó ti dùn yìí. Síbẹ̀ náà ṣáá, ìwọ̀ntúnwọ̀nsì ni ohun gbogbo. Jẹ́ kí á fi àwọn onígbàgbọ́ ṣe àpẹẹrẹ. Onígbàgbọ́ tí ó wà ní ipò akàwé nínú ìjọ, tí ó kúrò ní ipò èyìínì tí ó di àlùfáà tíi ó tún dé ipò bísọ́ọ̀bù tí kò ní ìẹ̀lọ́rùn, mo biọ́, eléyìínì ń fẹ́ẹ́ di Ọlọ́run ni? Tàbí onímàle di Àlàaájì, kí ó di Lèmọ́mù kékeré, kí ó tún kúrò nínú èyínìi kí ó di olórí fún àwọn Lémọ́mù, síbẹ̀síbẹ̀ kí ó tún máa nàgà, eléyìínì ń fẹ́ẹ́ di ànábì ni? – Àwọn ọmọ aráyè kì í ní ìtẹ́lọ́rùn rárá - ṣíọ́. Kíyè sí púpọ̀ nínú àwọn olówó, kìí ṣe gbogbo wọn, ṣùgbọ́n nígbà tí púpọ̀ nínú wọn bá ti di olówó tán àtijẹun sí ẹnu ara wọn  a di nǹkan, wọn a bẹ̀rẹ̀ sí hùwà bí ẹni tí ènìyyàn ṣẹ́ èpè fún, wọn a máa wa gaàrí mu lọ́sàn-án, wọn a máa wa gaàrí mu lóru, títí ẹ̀rẹ̀kẹ́ wọn á fi di pẹlẹbẹ tí gbogbo ara wọn á sì gbẹ pátápátá bí ẹran tí ìyàwó mi sè ní ọbẹ̀ lálẹ̀ àná tí egungun rẹ̀ ń dún kérekéré lẹ́nu mi.
Ayii tan okunrin naa wo mi titi o mi ori soke-sodo, oo ni. Iwo omode yii ma gbon. Nigba ti o wi bayii tan o tun n ba iyoku oro re lo, o ni, Olowo-aye, nigba ti mo ba ronu titi nigba miran, ti mo bba ronu nipa ainiteelorun awon omo araye, a da bi eni pe eni kan pataki ti fi awon araye se epe ni. Awon omo eniyan ko je wi pe ibi ti awonn de yii to, won a maa wi pe o ku die titi ojo iku won. Sugbon nigba ti mo ba tun ro o wo lona keji mo tun ri i pe bi ko ba si iru bee aye paapaa ki ba ti dun to bi o ti dun yii. Sibe naa saa, iwontunwonsi ni ohun gbogbo. Je ki a fi awon onigbagbo se apeere. Onigbagbo ti o wa ni ipo akawe ninu ijo, ti o kuro ni ipo eyiini ti o di alufaa tii o tun de ipo bisoobu ti ko ni ielorun, mo bio, eleyiini n fee di Olorun ni? Tabi onimale di Alaaaji, ki o di Lemomu kekere, ki o tun kuro ninu eyinii ki o di olori fun awon Lemomu, sibesibe ki o tun maa naga, eleyiini n fee di anabi ni? – Awon omo araye ki i ni itelorun rara - sio. Kiye si pupo ninu awon olowo, kii se gbogbo won, sugbon nigba ti pupo ninu won ba ti di olowo tan atijeun si enu ara won  a di nnkan, won a bere si huwa bi eni ti eniyyan se epe fun, won a maa wa gaari mu losan-an, won a maa wa gaari mu loru, titi ereke won a fi di pelebe ti gbogbo ara won a si gbe patapata bi eran ti iyawo mi se ni obe lale ana ti egungun re n dun kerekere lenu mi.